CELEX: 32008R0536
Language: hu
Date: 2008-06-13 00:00:00
Title: A Bizottság 536/2008/EK rendelete ( 2008. június 13. ) a szerves ónvegyületek hajókon történő használatának tilalmáról szóló, 782/2003/EK európai parlamenti és tanácsi rendelet 6. cikke (3) bekezdésének és 7. cikkének hatálybaléptetéséről, valamint a rendelet módosításáról

14.6.2008   
            
            
               HU
            
            
               Az Európai Unió Hivatalos Lapja
            
            
               L 156/10
            
         
      A BIZOTTSÁG 536/2008/EK RENDELETE
   
   (2008. június 13.)
   a szerves ónvegyületek hajókon történő használatának tilalmáról szóló, 782/2003/EK európai parlamenti és tanácsi rendelet 6. cikke (3) bekezdésének és 7. cikkének hatálybaléptetéséről, valamint a rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a szerves ónvegyületek hajókon történő használatának tilalmáról szóló, 2003. április 14-i 782/2003/EK európai parlamenti és tanácsi rendeletre (1) és különösen annak 6. cikke (3) bekezdésére, 7. cikke (2) bekezdésére és 8. cikkére,
   mivel:
   
               (1)
            
            
               A 782/2003/EK rendelet alapján a Bizottság fogadja el azokat az intézkedéseket, amelyek e rendelet hatálybaléptetéséhez szükségesek abban az esetben, ha a hajókon alkalmazott káros lerakódásgátló rendszerek tilalmáról és korlátozásáról szóló, 2001. október 5-én elfogadott nemzetközi egyezmény (a továbbiakban: AFS-egyezmény) 2007. január 1-jéig nem lép hatályba.
            
         
               (2)
            
            
               Az AFS-egyezmény még nem lépett hatályba.
            
         
               (3)
            
            
               Következésképpen szükséges meghozni azokat az intézkedéseket, amelyek lehetővé teszik, hogy a harmadik államok lobogója alatt közlekedő hajók igazolják a 782/2003/EK rendelet 5. cikkének betartását, valamint hogy a kikötő szerint illetékes állam hatósága ezt ellenőrizze.
            
         
               (4)
            
            
               A 782/2003/EK rendelet 8. cikke szerint a rendelet módosítható abból a célból, hogy figyelembe vegyék a nemzetközi szinten és különösen a Nemzetközi Tengerészeti Szervezet (a továbbiakban: IMO) keretében végbement fejleményeket, valamint hogy a tapasztalatok felhasználásával növeljék a rendelet hatékonyságát.
            
         
               (5)
            
            
               Az IMO tengerikörnyezet-védelmi bizottsága (a továbbiakban: MEPC) az AFS-egyezmény 1. függeléke 1.4.a. cikkének megfelelően 2002. október 11-i MEPC.102(48) határozatával elfogadta a hajókon alkalmazott lerakódásgátló rendszerek szemléjéről és bizonyítványairól szóló útmutatót.
            
         
               (6)
            
            
               A MEPC az AFS-egyezmény 11. cikke (2) bekezdésének megfelelően 2003. július 18-i MEPC.105(49) határozatával elfogadta a hajókon alkalmazott lerakódásgátló rendszerek vizsgálatáról szóló útmutatót.
            
         
               (7)
            
            
               A MEPC az AFS-egyezmény 11. cikke (1) bekezdésének megfelelően 2003. július 18-i MEPC.104(49) határozatával elfogadta a hajókon alkalmazott lerakódásgátló rendszerekből történő gyors mintavételről szóló útmutatót.
            
         
               (8)
            
            
               Az AFS-egyezmény hatálybalépéséig helyénvaló annak rendelkezéseit az egyezményben részes államok lobogója alatt közlekedő hajókra alkalmazni. Ennek megfelelően, az AFS-egyezményben nem részes állam lobogója alatt közlekedő hajók a Közösségen belül nem részesülhetnek kedvezőbb elbánásban.
            
         
               (9)
            
            
               Az e rendeletben hozott intézkedések összhangban vannak a 2099/2002/EK európai parlamenti és tanácsi rendelettel (2) létrehozott, a tengeri közlekedés biztonságával és a hajókról történő szennyezés megelőzésével foglalkozó bizottság véleményével,
            
         ELFOGADTA EZT A RENDELETET:
   1. cikk
   E rendelet célja:
   
               —
            
            
               olyan intézkedések elfogadása, amelyek lehetővé teszik a tagállamok kikötőibe vagy tengeri termináljaiba befutó, harmadik állam lobogója alatt közlekedő hajók számára, hogy igazolják a 782/2003/EK rendelet 5. cikkének betartását,
            
         
               —
            
            
               olyan eljárás meghatározása, amelynek révén a kikötő szerint illetékes állam elvégezheti a Közösségen belüli ellenőrzést, valamint
            
         
               —
            
            
               az AFS megfelelési tanúsítványra történő hivatkozásoknak a 782/2003/EK rendelettel és annak 1. függelékével összhangban történő módosítása.
            
         2. cikk
   (1)   A 782/2003/EK rendelet 3. cikke (1) bekezdésének c) pontjában említett hajóknak igazolniuk kell a rendelet 5. cikkének a cikk (2), (3) és (4) bekezdésével összhangban történő betartását.
   (2)   Az átmeneti időszak alatt a hajókon alkalmazott káros lerakódásgátló rendszerek ellenőrzéséről szóló nemzetközi egyezményben (a továbbiakban: AFS-egyezmény) részes államok lobogója alatt közlekedő hajóknak a Nemzetközi Tengerészeti Szervezet tengerikörnyezet-védelmi bizottsága (a továbbiakban: MEPC) MEPC.102(48) határozatának mellékletét képező, a hajókon alkalmazott lerakódásgátló rendszerek szemléjéről és bizonyítványairól szóló útmutató 5.4.1. bekezdése szerinti megfelelési tanúsítvánnyal igazolniuk kell a 782/2003/EK rendelet 5. cikkének betartását.
   (3)   Az AFS-egyezmény hatálybalépésétől pedig az egyezményben részes állam lobogója alatt közlekedő hajóknak az egyezmény 4. függeléke szerinti, a lerakódásgátló rendszerre vonatkozó nemzetközi bizonyítvánnyal kell igazolniuk a 782/2003/EK rendelet 5. cikkének betartását.
   (4)   Az AFS-egyezményben nem részes államok lobogója alatt közlekedő hajóknak a lobogó szerinti állam hatósága által az AFS-egyezmény 10. cikkének, annak 4. függeléke, valamint az IMO tengerikörnyezet-védelmi bizottsága MEPC.102(48) határozatának mellékletét képező, a hajókon alkalmazott lerakódásgátló rendszerek szemléjéről és bizonyítványairól szóló útmutató alkalmazásával kiadott megfelelési tanúsítvánnyal kell igazolniuk a 782/2003/EK rendelet 5. cikkének betartását. E bekezdés alkalmazásában az említett cikkben, függelékben és útmutatóban szereplő, a lerakódásgátló rendszerre vonatkozó nemzetközi bizonyítványra történő hivatkozásokat az AFS megfelelési tanúsítványra történő hivatkozásként kell értelmezni.
   3. cikk
   (1)   Az átmeneti időszak alatt a tagállamoknak – összhangban az e cikk (2) és (3) bekezdésével – a 95/21/EK tanácsi irányelvben (3) megállapítottakkal egyenértékű ellenőrzési előírásokat kell alkalmazniuk a 782/2003/EK rendelet hatálya alá tartozó hajókra vonatkozóan.
   (2)   Tekintettel a szemlékre és a szabályszegések felderítésére, a tagállamoknak az e rendelet 2. cikkének sérelme nélkül alkalmazniuk kell az AFS-egyezmény 11. cikkét, valamint be kell tartaniuk az IMO tengerikörnyezet-védelmi bizottsága MEPC.105(49) határozatával elfogadott, a hajókon alkalmazott lerakódásgátló rendszerek vizsgálatáról szóló útmutató előírásait.
   (3)   Az (1) bekezdést a 782/2003/EK rendelet 3. cikke (1) bekezdésének c) pontjában említetett hajókra 2008. január 1-jétől kell alkalmazni.
   4. cikk
   A 782/2003/EK rendelet 6. és 7. cikkéből fakadó kötelezettségeik teljesítése érdekében a tagállamoknak alkalmazniuk kell a MEPC.104(49) határozathoz mellékelt, a hajókon alkalmazott lerakódásgátló rendszerekből történő gyors mintavételről szóló útmutatót.
   5. cikk
   A 782/2003/EK rendelet a következőképpen módosul:
   
               1.
            
            
               A 2. cikk 9. pontja helyébe a következő szöveg lép:
               
                           „9.
                        
                        
                           »AFS megfelelési tanúsítvány«: az AFS-egyezmény 1. függelékének való megfelelést rögzítő dokumentum, amelyet az adott tagállam hatósága nevében állít ki valamely elismert szervezet;”.
                        
                     
         
               2.
            
            
               Az 6. cikk (2) bekezdésének b) pontja helyébe a következő szöveg lép:
               
                           „b)
                        
                        
                           az a) pontban említett napot követő egy évig a tagállamok elismernek minden AFS megfelelési tanúsítványt;”.
                        
                     
         
               3.
            
            
               Az 1. függelék 1.4. pontjában a MEPC.101(48) határozatra történő hivatkozás helyébe a MEPC.102(48) határozatra történő hivatkozás lép.
            
         6. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. június 13-án.
      
         
            a Bizottság részéről
         
         Antonio TAJANI
         
         
            alelnök
         
      
   
   
      (1)  HL L 115., 2003.5.9., 1. o.
   
      (2)  HL L 324., 2002.11.29., 1. o. A legutóbb a 93/2007/EK bizottsági rendelettel (HL L 22., 2007.1.31., 12. o.) módosított rendelet.
   
      (3)  HL L 157., 1995.7.7., 1. o.